ddrg/super_eurlex huggingface dataset:
KIRJALLINEN KYSYMYS E-2488/02 esittäjä(t): Giorgio Lisi (PPE-DE) komissiolle. Tulevasta laajentumisesta tullihenkilöstölle aiheutuvat seuraukset.



Virallinen lehti nro 052 E , 06/03/2003 s. 0179 - 0179



KIRJALLINEN KYSYMYS E-2488/02 esittäjä(t): Giorgio Lisi (PPE-DE) komissiolle (6. syyskuuta 2002) Aihe: Tulevasta laajentumisesta tullihenkilöstölle aiheutuvat seuraukset Vuonna 2004 Euroopan unioniin tulee lisää jäsenvaltioita, minkä seurauksena tullimuodollisuudet näiden maiden rajoilla poistuvat. Mitä komissio aikoo tehdä mahdollisten tullihenkilöstölle maksettavien korvausten suhteen (korvauksia maksettiin edellisen laajentumisen yhteydessä)? Anna Diamantopouloun komission puolesta antama vastaus (15. lokakuuta 2002) Kuten arvoisa parlamentin jäsen toteaa, neuvosto käynnisti vuonna 1992 tullihenkilöstön uudelleen kouluttamiseksi ja uudelleen palvelukseen ottamiseksi 30 miljoonan euron arvoisen toimintaohjelman ja antoi jäsenvaltioille luvan käyttää yhteisön rakennerahastojen (Euroopan sosiaalirahaston ja Interreg I -ohjelman) varoja täydentäviin toimiin (ks. toimenpiteistä tulliasioitsijan ammatin mukauttamiseksi sisämarkkinoihin 17. joulukuuta 1992 annettu neuvoston asetus (ETY) N:o 3904/92(1)). Neuvosto myös laati koulutusohjelman kansallisten viranomaisten auttamiseksi tullitoiminnan uudelleen organisoimisessa (ks. etuusmenettelyihin, konttien valvontaan, tullivalvonnassa tapahtuvaan valmistukseen ja tullivarastointiin liittyvää tullivirkamiesten ammatillista koulutusta koskevista yhteisistä erityisohjelmista (Matthaeus) 19. joulukuuta 1994 tehty neuvoston päätös 94/844/EY(2)). Samankaltainen kysymys otettiin esille komission neuvostolle antamassa tiedonnannossa(3), joka koskee yhteisön sisällä matkustaville tarjotun vero- ja tullivapaan myynnin poistamisesta tehdyn päätöksen työllisyysnäkökohtia. Tiedonannossaan komissio kannusti jäsenvaltioita hakemaan tukea rakennerahastoista tai hyväksymään valtiontukitoimia komission vahvistamien asianomaisten suuntaviivojen mukaisesti. Komissio ei kuitenkaan esittänyt ehdotuksia uusiksi tai yksittäisiksi toimiksi. Komissio aikoo soveltaa samaa periaatetta tullihenkilöstöön laajentuminen yhteydessä. (1) EYVL L 394, 31.12.1992. (2) EYVL L 352, 31.12.1994. (3) EYVL C 66, 9.3.1999.
KIRJALLINEN KYSYMYS E-1411/02 esittäjä(t): Bart Staes (Verts/ALE) komissiolle. Komission jäsenen Pascal Lamyn kanssa vietetyssä keskustelutuokiossa käytetty kieli.



Virallinen lehti nro 052 E , 06/03/2003 s. 0069 - 0069



KIRJALLINEN KYSYMYS E-1411/02 esittäjä(t): Bart Staes (Verts/ALE) komissiolle (23. toukokuuta 2002) Aihe: Komission jäsenen Pascal Lamyn kanssa vietetyssä keskustelutuokiossa käytetty kieli Euroopan komission kauppapolitiikasta vastaava komission jäsen Pascal Lamy järjesti 14. maaliskuuta 2002 keskustelutuokion aiheesta Kaupan rooli kehityksessä. Tämä kuuluu Europa chat -keskustelujen sarjaan. Osanottajat saivat esittää kysymyksensä englanniksi, ranskaksi, saksaksi tai espanjaksi. Keskustelua pystyi seuraamaan suoraan englanniksi. Koko keskustelu on jo jonkin aikaa ollut saatavissa EU:n viralliselta verkkosivulta ja vain englanniksi. Voiko komissio ilmoittaa, miksi tätä keskustelutuokiota ei voitu pitää kaikilla EU:n virallisilla kielillä? Aikooko komissio huolehtia tulevaisuudessa, että tällaiset keskustelutuokiot voidaan pitää kaikilla virallisilla kielillä? Mikä on syynä, jos näin ei ole? Voiko komissio ilmoittaa, miksi lopulta päätettiin käyttää englantia, saksaa, espanjaa ja ranskaa kysymysten esittämiseen? Voiko komissio ilmoittaa, miksi keskustelu on kokonaisuudessaan julkaistu vain englanniksi? Katsooko komissiokin, että tämä kielivalikoiman rajoittaminen on vastoin EU:n perusoikeuskirjan III luvun 21 artiklaa? Pascal Lamyn komission puolesta antama vastaus (4. heinäkuuta 2002) Päätekeskustelujen tarkoituksena on mahdollistaa suora, tosiaikainen kommunikaatio kansalaisten kanssa. 14. maaliskuuta 2002 järjestetty keskustelu kaupan roolista kehityksessä oli yksi menestyksekkäimmistä vilkkauden suhteen (1 006 yhteydenottoa); se oli vakavahenkinen, vilkas ja rakentava keskustelu. Komissio on hyvin tietoinen ongelmista, jotka liittyvät tämäntyyppisen toiminnan monikielisyyden tasoon tällä hetkellä. Perussyynä siihen, miksi päätekeskusteluissa ei aina ole mahdollista käyttää kaikkia unionin virallisia kieliä, on siihen tarvittavien resurssien määrä.
KIRJALLINEN KYSYMYS E-0368/02 esittäjä(t): Charles Tannock (PPE-DE) komissiolle. Kaliningradin asukkaiden kansalaisuusoikeudet.



Virallinen lehti nro 052 E , 06/03/2003 s. 0005 - 0005



KIRJALLINEN KYSYMYS E-0368/02 esittäjä(t): Charles Tannock (PPE-DE) komissiolle (14. helmikuuta 2002) Aihe: Kaliningradin asukkaiden kansalaisuusoikeudet Onko komissiolla tietoa, kuinka suurella osuudella Kaliningradin asukkaista on oikeus kansalaisuuteen a) nykyisissä EU:n jäsenvaltioissa b) Puolassa ja Liettuassa, kun otetaan huomioon Saksan jus sanguinis -laki (verisukulaisuusoikeudet)? Christopher Pattenin komission puolesta antama vastaus (20. maaliskuuta 2002) Luotettavia tilastoja ei ole saatavilla, mutta komissio arvioi, että hyvin harvat Kaliningradin alueen asukkaat ovat nykyisten jäsenvaltioiden kansalaisia tai niiden kansalaisuuteen mahdollisesti oikeutettuja. Samoin niiden asukkaiden osuus, jotka ovat joko Puolan tai Liettuan kansalaisia tai jommankumman kansalaisuuteen mahdollisesti oikeutettuja, on hyvin pieni. Kaliningradin viranomaisten mukaan alle 2,5 prosenttia alueen väestöstä on liettualaista tai puolalaista alkuperää. Komissiolla ei ole kuitenkaan tietoa tämän väestönosan oikeudesta kyseisten maiden kansalaisuuteen, sillä kansalaisuutta koskevat säännöt kuuluvat asianomaisten maiden toimivaltaan.
KIRJALLINEN KYSYMYS P-2055/02 esittäjä(t): Paulo Casaca (PSE) komissiolle. Toimielinten vallanjakoa koskevan periaatteen rikkominen.



Virallinen lehti nro 092 E , 17/04/2003 s. 0129 - 0129



KIRJALLINEN KYSYMYS P-2055/02 esittäjä(t): Paulo Casaca (PSE) komissiolle (5. heinäkuuta 2002) Aihe: Toimielinten vallanjakoa koskevan periaatteen rikkominen Koska komissio ei ole vastannut kirjalliseen kysymykseeni P-1536/02(1), esitän sen uudestaan. Yhteisöjen tuomioistuimessa on perustamissopimuksen 234 artiklan nojalla käsiteltävänä asia C-282/00 Portugalin valtiota vastaan. Asian on pannut vireille eräs Manner-Euroopassa sijaitseva sokerinjalostamo ja sen tavoitteena on kieltää sokerin vienti Azorien autonomiselta alueelta yhteisön manneralueelle. Voiko komissio vahvistaa käynnistäneensä rikkomusmenettelyn Portugalin valtiota vastaan täsmälleen samasta asiasta perustamissopimuksen 226 artiklan nojalla (asia 2002/2012) tukeakseen kyseisen sokerinjalostamon esittämää kantaa? Eikö komissio katso, että sen rinnakkaismenettely rikkoo räikeästi toimielinten vallanjaon periaatetta, ja eikö se osoita, että EU:ssa vallitsee vakava demokratiavaje? (1) EYVL C 28 E, 6.2.2003, s. 116. Romano Prodin komission puolesta antama vastaus (31. heinäkuuta 2002) Komissio on vastannut asiaa C-282/00 koskevaan arvoisan parlamentin jäsenen kysymykseen P-1536/02, ja pyytää kysyjää tutustumaan kyseiseen vastaukseen. Kysyjä tiedustelee myös, onko EY:n perustamissopimuksen 226 artiklassa tarkoitettua jäsenyysvelvoitteiden laiminlyöntiä koskevaa menettelyä käytetty. Komissio vahvistaa lähettäneensä Portugalin viranomaisille virallisen ilmoituksen. EY:n perustamissopimuksen 226 artiklan nojalla komissiolla on oikeus aloittaa menettely, jos se katsoo, että jäsenvaltio on jättänyt täyttämättä sille tämän sopimuksen mukaan kuuluvan velvollisuuden. Jäsenvaltio voi puolustaa kantaansa sekä tuomioistuinkäsittelyä edeltävässä vaiheessa (virallinen ilmoitus ja perusteltu lausunto, joissa jäsenvaltiolle asetetaan määräajat vastaamista ja vaatimusten noudattamista varten) että tuomioistuinvaiheessa. Kuten ennakkoratkaisumenettelyssäkin, tuomioistuin ratkaisee asian kontradiktorisen menettelyn aikana ilmi tulleiden oikeudellisten ja tosiseikkojen perusteella. Se vahvistaa tai kumoaa komission puolustaman kannan kokonaan tai osittain täysin puolueettomasti ja riippumattomasti. Jos kummassakin menettelyssä esitetyt oikeudelliset ongelmat ovat samanluonteiset, komission kannan on kummassakin menettelyssä oltava sama, ellei uusia asiaan vaikuttavia tekijöitä tule ilmi. Kyse ei siis mitenkään voi olla toimielinten vallanjaon periaatteen rikkomisesta eikä demokratiavajeesta.
KIRJALLINEN KYSYMYS E-1997/02 esittäjä(t): Fernando Fernández Martín (PPE-DE) komissiolle. Mauritius.



Virallinen lehti nro 092 E , 17/04/2003 s. 0108 - 0108



KIRJALLINEN KYSYMYS E-1997/02 esittäjä(t): Fernando Fernández Martín (PPE-DE) komissiolle (8. heinäkuuta 2002) Aihe: Mauritius Voiko komissio esittää selonteon niistä Mauritiusta koskevista hankkeista, joiden rahoitus on hyväksytty Euroopan unionin vuoden 2001 talousarviossa, ja voiko se määritellä, mikä on kyseisen vuoden investointien kokonaismäärä? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1882/02 esittäjä(t): Fernando Fernández Martín (PPE-DE) komissiolle. Guinea.



Virallinen lehti nro 092 E , 17/04/2003 s. 0107 - 0107



KIRJALLINEN KYSYMYS E-1882/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe: Guinea Voiko komissio laatia luettelon Guineassa toteutettavista hankkeista, joiden rahoitus hyväksyttiin maksettavaksi Euroopan unionin talousarviosta vuonna 2001? Mikä oli investointien kokonaissumma tänä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS P-0524/02 esittäjä(t): Graham Watson (ELDR) komissiolle. Zambian vaalit.



Virallinen lehti nro 052 E , 06/03/2003 s. 0008 - 0008



KIRJALLINEN KYSYMYS P-0524/02 esittäjä(t): Graham Watson (ELDR) komissiolle (19. helmikuuta 2002) Aihe: Zambian vaalit Katsooko komissio, että Zambiassa äskettäin pidetyt vaalit olivat vapaat ja oikeudenmukaiset? Jos vastaus on kielteinen, aikooko komissio painostaa Zambiaa uusimaan mainitut vaalit? Poul Nielsonin komission puolesta antama vastaus (21. maaliskuuta 2002) Arvio Zambian äskettäisistä vaaleista sisältyy unionin johtavan tarkkailijan Michael Meadowcroftin 5. helmikuuta 2002 antamaan lopulliseen julkilausumaan, joka on saatavilla seuraavasta Internet-osoitteesta: www.eueu-zambia.org. Komissio on pannut julkilausuman merkille ja on yhtä mieltä siinä ilmaistuista huolenaiheista. Zambian viranomaisten pitäisi nyt palauttaa äänestäjäkunnan luottamus reagoimalla asianmukaisesti kaikkiin vaaleja koskeviin valituksiin ja julkaisemalla yksityiskohtaiset vaalitulokset äänestyspaikkakohtaisesti. Komissio muistuttaa, että ihmisoikeuksien, perusvapauksien ja oikeusvaltioperiaatteen kunnioittaminen ovat Cotonoun sopimuksen olennaisia tekijöitä. Zambian tilannetta ja erityisesti 27. joulukuuta 2001 pidettyjen vaalien jatkotoimia seurataan tarkkaan kyseisellä sopimuksella luodun kehyksen mukaisesti. Presidentinvaalien virallista tulosta koskevan oikeuskäsittelyn on määrä alkaa Zambiassa tämän kuukauden loppuun mennessä. Presidentti Mwanawasa on ilmoittanut julkisesti kunnioittavansa tuomioistuimen päätöstä. Komissio pitää tervetulleena sitä, että Zambia on pyrkinyt yhteistyöhön demokratiansa lujittamiseksi, ja lupaa tukea maan orastavan demokratian rauhanomaista lujittamista.
KIRJALLINEN KYSYMYS E-2150/02 esittäjä(t): Fernando Fernández Martín (PPE-DE) komissiolle. Malawi.



Virallinen lehti nro 092 E , 17/04/2003 s. 0114 - 0114



KIRJALLINEN KYSYMYS E-2150/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Malawi Voisiko komissio kertoa, mitä Malawia koskevia hankkeita on rahoitettu Euroopan unionin vuoden 2000 talousarviosta? Mikä oli kyseiselle maalle myönnetyn tuen kokonaismäärä vuoden 2000 aikana kaikki kohteet huomioon ottaen? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2515/02 esittäjä(t): Daniel Varela Suanzes-Carpegna (PPE-DE) neuvostolle. Tonnikalan laiton kalastaminen ajoverkoilla.



Virallinen lehti nro 092 E , 17/04/2003 s. 0177 - 0178



KIRJALLINEN KYSYMYS E-2515/02 esittäjä(t): Daniel Varela Suanzes-Carpegna (PPE-DE) neuvostolle (10. syyskuuta 2002) Aihe: Tonnikalan laiton kalastaminen ajoverkoilla Tonnikalan kalastaminen ajoverkoilla, joita kutsutaan kuoleman verkoiksi, on ollut kiellettyä EU:ssa 1. tammikuuta 2002 lähtien. Suuri kiitos tästä lankeaa Euroopan parlamentin aloitteille. Yhteisön kalastajilta saatujen tietojen mukaan meneillään olevana pyyntikautena kansainvälisillä vesillä on havaittu mukavuuslipun alla purjehtivien alusten harjoittamaa laitonta kalastusta ajoverkoilla. Näiden tietojen perusteella hälytettiin kalastuksenvalvojat ja havaittiin, että Albatros-niminen Belizen lipun alla purjehtiva alus oli luultavasti harjoittanut laitonta kalastustoimintaa. Alukselta löytyi laittomia pyydyksiä ja valaita sekä muita kyseisillä pyydyksillä pyydettyjä merieläviä. Voiko neuvosto vahvistaa näiden tietojen todenperäisyyden? Voiko neuvosto myös antaa kaikki sen saatavana olevat tiedot rikkomuksista, joita tähän mennessä on tehty nykyisen tonnikalanpyyntikauden aikana? Onko neuvosto tietoinen Albatros-aluksen olemassaolosta ja laittomasta toiminnasta? Voiko neuvosto varmistaa tämän aluksen lippumaan ja sen varustajien alkuperämaan sekä paikan, jonne alus purkaa saaliinsa? Voiko neuvosto ilmoittaa, mitä toimenpiteitä se on toteuttanut tai aikoo toteuttaa laittoman kalastuksen suhteen, jota epäillään tapahtuneen kyseisellä aluksella? Vastaus (19. joulukuuta 2002) Kysymystä Albatross-aluksen suorittamasta laittomasta tonnikalan kalastamisesta, johon arvoisa parlamentin jäsen viittaa, ei ole virallisesti neuvoston käsiteltävänä. Eräiden laajasti vaeltavien kalakantojen pyyntiin sovellettavien valvontatoimenpiteiden vahvistamisesta annetun neuvoston asetuksen N:o 1936/2001 nojalla jäsenvaltioiden tehtävänä on kieltää voimassa olevan ICCAT-säilyttämistoimenpiteen alaisten lajien saaliiden purkaminen ja ilmoitettava komissiolle tarkastuksen tuloksista. Komissio toimittaa nämä tiedot viipymättä ICCATin toimeenpanevalle sihteeristölle. Ajoverkkojen käytön kieltävän neuvoston asetuksen N:o 1239/1998 soveltamisen osalta komission tehtävänä on yleisesti ottaen koordinoida ja valvoa sitä, että jäsenvaltiot noudattavat näitä velvoitteita. Mitä tulee muihin toimenpiteisiin laittoman kalastuksen estämiseksi, neuvosto tarkastelee parhaillaan komission tiedonantoa yhteisön toimintasuunnitelmasta laittoman, ilmoittamattoman ja sääntelemättömän kalastuksen lopettamiseksi, jotta se hyväksyttäisiin neuvostossa lähitulevaisuudessa.
KIRJALLINEN KYSYMYS E-0875/02 esittäjä(t): Jonas Sjöstedt (GUE/NGL) komissiolle. Hallituksen luottotakuut.



Virallinen lehti nro 052 E , 06/03/2003 s. 0022 - 0023



KIRJALLINEN KYSYMYS E-0875/02 esittäjä(t): Jonas Sjöstedt (GUE/NGL) komissiolle (2. huhtikuuta 2002) Aihe: Hallituksen luottotakuut Vuoden 2000 alkupuolella komissio esti Ruotsin hallituksen suunnitelman myöntää luottotakuita lentokoneiden moottorien valmistajalle Volvo Aerolle Trollhättanissa, sillä komissio piti tätä laittomana. Ruotsin hallituksen ja Volvo Aeron täytyi muuttaa suunnitelmiaan ja neuvotella luottotakuiden muuttamisesta ehdollisiksi lainoiksi. Komissio oli kuitenkin hyväksynyt 1995 Yhdistyneen kuningaskunnan hallituksen suunnitelman myöntää vastaavia tukia 200 miljoonaa puntaa Rolls Roycelle, jotta yritys pystyi jatkamaan Trent-hankettaan. Mikä on näiden tukimuotojen ero? Miksi komissio hyväksyi Yhdistyneen kuningaskunnan hallituksen rahoitusavun Rolls Roycelle 1995, mutta ei Ruotsin hallituksen tukea Volvo Aerolle vuonna 2000? Mario Montin komission puolesta antama vastaus (22. toukokuuta 2002) Komission tietojen mukaan ainut Volvo Aeroa koskeva valtiontukitapaus kuluneen viiden vuoden aikana on vuodelta 1997. Tuolloin Ruotsin hallitus ilmoitti komissiolle aikovansa ottaa kyseisen yrityksen osalta käyttöön lainojen valtiontakuujärjestelmän. Lokakuussa 1998 Ruotsin viranomaiset peruuttivat kyseistä asiaa koskevan ilmoituksen. Komissio ei näin ollen tehnyt asiasta myönteistä eikä kielteistä päätöstä. Joka tapauksessa valtiontuen muodolla ei ole erityistä merkitystä silloin kun komissio tarkastelee tapausta. Aikaisemmin komissio on hyväksynyt kyseisen alan eli lentokoneteollisuuden osalta sekä takaisinmaksettavia avustuksia, kuten Rolls-Roycen tapauksessa (arvoisan parlamentin jäsenen mainitsema takaisinmaksettava avustus hyväksyttiin itse asiassa vuonna 1998 numerolla N 17/98), sekä valtion takaamia luottoja, kuten Fairchild-Dornierin tapauksessa (tapaus N 281/99).
KIRJALLINEN KYSYMYS E-2773/02 esittäjä(t): Alexandros Alavanos (GUE/NGL) komissiolle. Työntekijöiden terveys ja turvallisuus — valitus 00/4404, SG(2000) A/3828/2.



Virallinen lehti nro 052 E , 06/03/2003 s. 0215 - 0215



KIRJALLINEN KYSYMYS E-2773/02 esittäjä(t): Alexandros Alavanos (GUE/NGL) komissiolle (3. lokakuuta 2002) Aihe: Työntekijöiden terveys ja turvallisuus valitus 00/4404, SG(2000) A/3828/2 Viime päivinä Kreikassa on surtu työtapaturmien uhreja. Työperäisiä sairauksia yksinkertaisesti ei kirjata. Asiaa koskeviin komissiolle osoitettuihin valituksiin sisältyvät valituksen 00/4404, SG(2000) A/3828/2 asiakirjat, joiden joukossa on valitus todistein osoitetusta konkreettisesta tapauksesta, jossa on kieltäydytty panemasta täytäntöön työntekijöiden terveyttä ja turvallisuutta työpaikalla koskevaa lainsäädäntöä. Myös Kreikan työntekijöiden keskusliitto GSEE on lisännyt kyseisiin asiakirjoihin runsaasti tietoja vastaavista tapauksista. Samanaikaisesti valituksia kertyy ja Kreikassa ollaan yleisesti vakuuttuneita siitä, että työntekijöiden terveyttä ja turvallisuutta koskevan direktiivin täytäntöönpanosta vastaavat yksiköt hoitavat epätyydyttävästi tehtäväänsä. Huolimatta toistuvasti esittämistäni kysymyksistä (E-0014/00(1), E-3049/01(2), E-3050/01, E-0906/01(3)) komissio ei ole vielä tutkinut tietoja, vaikka se on vakuuttanut näin tekevänsä. 1. Mitä mahdollisuuksia komissiolla on painostaa kreikkalaisia viranomaisia harjoittamaan toimivaltansa puitteissa tehokkaampaa valvontaa? 2. Tutkiiko se mahdollisuutta tarkastaa asia paikan päällä ja tutkia kaikki GSEE:n toimittamat tiedot? (1) EYVL C 280 E, 3.10.2000, s. 158. (2) EYVL C 134 E, 6.6.2002, s. 187. (3) EYVL C 340 E, 4.12.2001, s. 119. Anna Diamantopouloun komission puolesta antama vastaus (31. lokakuuta 2002) 1. Jäsenvaltioiden on varmistettava työntekijöiden työturvallisuutta ja työterveyttä koskevien kansallisten täytäntöönpanosäännösten asiamukainen tarkastaminen ja valvonta (ks. toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY(1) 4 artikla). Mikäli kansallisessa lainsäädännössä ei ole käytännössä yleisesti toimeenpantu yhteisön direktiivejä, komissio voi turvautua EY:n perustamissopimuksen, erityisesti 226 artiklan, mukaiseen menettelyyn (rikkomismenettelyn aloittaminen jäsenvaltiota vastaan, joka on jättänyt täyttämättä sille EY:n perustamissopimuksen mukaan kuuluvan velvollisuuden). 2. Komissio tutkii tällä hetkellä kaikkia sille valituksen 00/4404 yhteydessä ilmoitettuja seikkoja. Tämän tutkimuksen perusteella komissio ryhtyy tarvittaviin toimenpiteisiin. Komissio jatkaa myös tarvittaessa yhteydenpitoa Kreikan viranomaisiin ja/tai valituksen tekijään muodostaakseen lopullisen kantansa tässä asiassa. (1) EYVL L 183, 29.6.1989.
KIRJALLINEN KYSYMYS E-1874/02 esittäjä(t): Fernando Fernández Martín (PPE-DE) komissiolle. Gabon.



Virallinen lehti nro 092 E , 17/04/2003 s. 0105 - 0105



KIRJALLINEN KYSYMYS E-1874/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe: Gabon Voiko komissio laatia luettelon Gabonissa toteutettavista hankkeista, joiden rahoitus hyväksyttiin maksettavaksi Euroopan unionin talousarviosta vuonna 2001? Mikä oli investointien kokonaissumma tänä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.